**** 

**Програма за развитие на Европейски земеделски фонд селските райони 2014-2020 за развитие на селските райони**

Изх.№:………………

Утвърдил:

**д-р Лозана Василева**

**заместник – министър и**

**председател на КН на ПРСР**

**ПРОТОКОЛ**

**ОТ ПРОВЕДЕНА ПИСМЕНА ПРОЦЕДУРА**

**ЗА НЕПРИСЪСТВЕНО ВЗЕМАНЕ НА РЕШЕНИЕ**

**НА КОМИТЕТА ПО НАБЛЮДЕНИЕ НА ПРОГРАМАТА ЗА РАЗВИТИЕ НА СЕЛСКИТЕ РАЙОНИ (2014-2020)**

**31.08 - 18.09.2018 г.**

**ФАКТОЛОГИЯ:**

На основание чл. 17, ал. 3 от Постановление № 79/2014 г. на Министерския съвет за създаване на комитети за наблюдение на Споразумението за партньорство на Република България и на програмите, съфинансирани от ЕСИФ за програмен период 2014-2020 г. (ПМС №79/2014 г.), в съответствие с чл. 22, ал. 1 от Вътрешните правила на Комитета за наблюдение на Програмата за развитие на селските райони 2014-2020 г. (КН на ПРСР 2014-2020 г.) и на писмо с изх. № 91-1071/31.08.2018 г. на д-р Лозана Василева – зам.-министър на земеделието, храните и горите и председател на КН на ПРСР 2014-2020 г., в периода 31.08 - 18.09.2018 г. се проведе писмена съгласувателна неприсъствена процедура на Комитета за наблюдение на ПРСР (2014-2020) за разглеждане и одобрение на:

1. предложението на Управляващия орган на Програмата за развитие на селските райони (2014-2020 г.) за определяне на минималния брой точки по критериите за подбор - 45, под който проектните предложения по подмярка 7.3 „Подпомагане на широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от ПРСР (2014 – 2020 г.), няма да бъдат подпомагани.

Към писмото за иницииране на писмената процедура беше приложена обяснителна записка с проект на решение.

При съгласувателната процедура писмени становища са получени от:

1. г-н Мирослав Петров – областен управител на област Плевен;

2. г-жа Весела Данева – директор на дирекция „Държавни помощи и реален сектор“, МФ;

3. Национално сдружение на общините в Република България (НСОРБ).

Становищата и тяхното отразяване са дадени в *Приложение 1.*

**В резултат от проведената писмена процедура и в съответствие с чл. 17, ал. 5 на ПМС № 79/2014 г. КН на ПРСР (2014-2020) взе следното РЕШЕНИЕ**:

***1.******Комитетът по наблюдение на ПРСР 2014-2020 г. съгласува и одобрява чрез писмена процедура предложенията на Управляващия орган на ПРСР 2014-2020 г. за определяне на минимален брой точки по подмярка 7.3, както следва:***

***За подмярка 7.3 „Подпомагане на широколентова инфраструктура, включително нейното създаване, подобрение и разширяване“ – минимален брой точки по критериите за подбор, под който проектните предложения по подмярката няма да бъдат подпомагани да бъде 45 точки.***

***Приложение 1***

**Справка за отразяване на становищата от участниците в работата на КН на ПРСР 2014-2020 г. по писмената процедура за съгласуване и одобрение на предложението на УО за определяне на минималния брой точки по критериите за подбор - 45, под който проектните предложения по подмярка 7.3 „Подпомагане на широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от ПРСР (2014 – 2020 г.), няма да бъдат подпомагани.**

**31.08 - 18.09.2018 г.**

|  |  |  |
| --- | --- | --- |
| **Изпратено от** | **Становище, коментар, препоръка, съгласуване** | **Отразяване на становището** |
| Г-н Мирослав Петров – областен управител на област Плевен | Съгласува предложения проект на решение |  |
| Г-жа Весела Данева – директор на дирекция „Държавни помощи и реален сектор“, МФ | По принцип не възразява по така предложените критерии за подбор на проекти по подмярката.  „До настоящия момент УО на ПРСР не е представил информация относно приложимия режим по държавните помощи. Както сме посочвали, включително и на Комитети за наблюдение, преди да се пристъпи към прием на проекти е необходимо да бъде уточнен приложимия режим по държавните помощи. Това е необходимо, от една страна бенефициерите да са запознати с правата и задълженията си по отношение на получаваната държавна помощ, и от друга страна приемите на проекти да са съобразени с необходимостта от получаване на решение на ЕК, когато това се изисква. Освен това, при условие, че съответната мярка попада в определен режим по държавните помощи, същият може да доведе до включване и на допълнителни критерии за подбор.  В този връзка предлагам администраторът на помощта в лицето на министъра на земеделието, храните и горите да изготви оценка за приложимия режим на държавните помощи по тази мярка и да информира Комитета за наблюдение на програмата, като съгласува с компетентния орган по държавните помощи, ако това се налага от Закона за държавните помощи.“ | ПРИЕМА СЕ |
| Национално сдружение на общините в Република България (НСОРБ) | Одобряват предложението на УО. |  |